
Arahan am  :  Tiap-tiap soalan diikuti oleh empat pilihan jawapan iaitu A, B, C dan D.  Antaranya ada SATU jawapan sahaja yang betul.  Pilih jawapan yang betul itu dan kemudian bulatkannya.

Soalan 1 - 5
Baca petikan di bawah, kemudian jawab soalan-soalan yang berikutnya.



Tanggal 31 Ogos ialah hari yang saya tunggu-tunggu.  Hari itu amat bersejarah kepada rakyat  Malaysia.  Ia hari ulang tahun kemerdekaan yang diraikan di seluruh negara.



Saya tidak ketinggalan menyambut hari bersejarah ini.  Walaupun saya tidak terbabit dalam perarakan, saya tetap berbaris bersama ribuan rakyat yang lain menyaksikan perarakan.  Ini membuktikan semangat cinta saya kepada negara.



Biasanya saya keluar awal-awal pagi.  Saya akan berbaris di tepi jalan bersama ribuan rakyat.  Sebaik sahaja mendengar pancaragam yang memainkan lagu patriotik ,  semangat saya terasa berkobar-kobar.  Berbagai-bagai kumpulan melintasi sepanjang perarakan.  Mereka kelihatan sungguh kemas,  segak dan berwarna-warni.



Apabila kumpulan bekas pejuang menuntut kemerdekaan melintas,  penonton memberi tepukan gemuruh.  Ini demi memberi penghormatan serta mengenang jasa perjuangan mereka.  Saya pula tidak lupa mengibarkan bendera  Malaysia.



Kumpulan lain yang berbaris termasuklah pancaragam sekolah dari sekitar Kuala Lumpur dan Selangor,  agensi-agensi kerajaan dan swasta,  badan-badan sukarela,  pasukan keselamatan dan sebagainya.  Lintasan hormat dari jet-jet pejuang TUDM,  helikopter Nuri,  tembakan meriam Diraja serta melepaskan beribu-ribu belon ke udara menjadikan perbarisan lebih meriah dan berwarna-warni.  Ramai pengunjung termasuk pelancong asing berebut-rebut mengambil gambar untuk dijadikan kenangan.



Perbarisan Hari Kebangsaan berakhir menjelang tengah hari.  Tetapi terdapat banyak acara lain yang diadakan pada sebelah malam.  Antaranya ialah pertunjukan pantomim dan bunga api yang diadakan di Stadium Merdeka.  Pada malam itu,  seluruh bandar raya disinari cahaya bunga api yang berwarna-warni.  Sesungguhnya,  Hari Kebangssan ialah hari yang paling bermakna kepada seluruh rakyat Malaysia.

1.
Bilakah negara kita menyambut ulang tahun kemerdekaan pada setiap tahun?


A.
31 Ogos 1957.



B.
31 Ogos.


C.
31 September.



D.
31 Oktober.

2.
Apakah yang dilakukan oleh penulis sewaktu Hari Kebangsasan?


A.
Berbaris dalam perarakan.


B.
Mengibar bendera di rumah.


C.
Menonton perarakan.


D.
Bermain bunga api.

3.
Patriotik  dalam petikan bermaksud


A.
semangat berjuang.


B.
lagu perwira.


C.
hidup bersatu.



D.
cinta akan tanahair.

4.
Mengapakah bekas pejuang menuntut kemerdekaan mendapat tepukan gemuruh daripada 


penonton?


A.
Perbarisan mereka paling baik.

B.
Jasa mereka terlalu besar.


C.
Mereka mengibarkan bendera.

D.
Kumpulan mereka paling ramai.

5.
Pernyataan yang manakah tidak benar ?


A.
Acara perbarisan turut disaksikan oleh pelancong asing.


B.
Hari Kebangsaan disambut di seluruh negara.


C.
Hari Kebangsaan amat bererti kepada rakyat Malaysia.


D.
Pertunjukan bunga api diadakan di Stadium Negara.

Soalan 6 - 10

Baca surat di bawah,  kemudian jawab soalan-soalan yang berikutnya.

15 Disember  1993.


Ke hadapan sahabatku,  Mira semoga berada dalam keadaan sihat dan sejahtera.


Saya berasa gembira menerima surat daripada saudari.  Apatah lagi apabila saudari memberitahu saya bahawa saudari telah berpindah ke sekolah baru.  Tentu saudari seronok tinggal di sekolah itu.  Saudari mendapat banyak kawan dan guru baru.  Lagipun sekolah itu memang terkenal. Jadi saudari mesti belajar dengan rajin supaya dapat bersaing dengan pelajar lain.


Saya juga ingin mengucapkan ribuan terima kasih atas layanan keluarga saudari semasa saya bercuti di rumah saudari pada cuti semester yang lepas.  Tolong sampaikan salam dan ucapan terima kasih kepada emak saudari,  Makcik Zaina.  Tidak lupa kepada Kak  Mimi yang mengajar saya menganyam ketupat.  Saya berasa terhutang budi kepada mereka berdua.


Sebelum mengundur diri,  sambutlah salam mesra daripada saya.


Sekian.

















Yang benar,










Roslyna

6.
Siapakah penerima surat ini ?


A.
Roslyna.

B.
Mira.

C.
Makcik Zaina.
D.
Kak Mimi.

7.
Apakah berita yang disampaikan oleh Mira dalam suratnya tempoh hari ?


A.
Mira akan belajar rajin-rajin..

B.
Mira mendapat seorang guru baru.


C.
Mira telah berpindah sekolah.

D.
Mira belajar menganyam ketupat.

8.
Bilakah Roslyna pergi bercuti di rumah Mira ?


A.
Pada hujung tahun lepas.


B.
Pada cuti semester yang lalu.


C.
Pada musim buah-buahan lepas.

D.
Pada cuti Hari Kebangsaan.

9.
Mengapakah Mira digalakkan belajar rajin-rajin di sekolah barunya ?


A.
Supaya cepat pandai.


B.
Supaya mendapat hadiah daripada pengetua.


C.
Supaya tidak dibuang sekolah.


D.
Supaya dapat bersaing dengan pelajar lain.

10.
Nyatakan perasaan Roslynaterhadap Makcik Zaina dan Kak Mimi.


A.
Rasa bersalah.
B.
Terhutang budi.
C.
Sangat gembira.
D.
Bersyukur.

Soalan 11 - 15
Baca pantun di bawah,  kemudian jawab soalan-soalan yang berikutnya.




Dari seberang menaiki rakit,




Lalu pula di bawah jambatan;




Kalau risau ditimpa penyakit,




Marilah kita jaga kesihatan.




Berakit kita menuju kuala,




Di sana ada pasar ikan;




Kesihatan penting untuk dijaga,




Agar tidak diseksa badan.




Melepas letih dengan tidur,




Rehatkan badan dan fikiran;




Kalau sakit berjumpa doktor,




Klinik swasta atau kerajaan.




Suasana muara sungguh cantik,




Banyak sampan siap bertambat;




Kalau mahu cepat baik,




Rajin-rajinlah makan ubat.

11.
Dalam rangkap pertama,  mengapakah kita mesti menjaga kesihatan ?


A.
Untuk menjaga badan.


B.
Untuk menguatkan tenaga.


C.
Untuk mengelakkan penyakit.

D.
Untuk merehatkan badan.

12.
Apakah yang terdapat di kuala ?


A.
Klinik swasta.



B.
Klinik kerajaan.


C.
Pasar ikan.



D.
Jambatan.

13.
Apabila kita jatuh sakit,  penulis menasihatkan kita agar berjumpa ___________.


A.
dukun

B.
bidan

C.
pawang

D.
doktor

14.
Bertambat dalam rangkap terakhir membawa maksud ___________.


A.
terikat

B.
terletak

C.
tersusun

D.
terhenti

15.
Apakah nasihat penulis di akhir rangkap pantun ini ?


A.
Agar makan ubat dengan banyak.

B.
Agar makan ubat dengan teratur.


C.
Agar makan ubat sekerap mungkin.
D.
Agar makan ubat dengan berwaspada.

Soalan 16 - 24
Pilih jawapan yang paling sesuai untuk mengisi tempat-tempat kosong di bawah.

16.
Puan Ani dan Puan Sri sudah lama tidak bersua.  __________ pernah tinggal berjiran.


A.   Dia


B.   Kamu

C.   Mereka

D.   Kita

17.
“__________ hadiahkan sangkar ini kepada tuanku,” sembah Hamid kepada raja itu.


A.   Saya

B.   Patik
 
C.   Aku   

D.   Beta

18.
Saya fikir hujan akan turun pada __________ masa sahaja.


A.   siapa-siapa

B.   mana-mana

C.   bila-bila

D.   apa-apa

19.
Semenjak lelaki itu sakit,  wajahnya __________ dan badannya pula semakin kurus.


A   pucat

B.   kelabu

C.   pudar

D.   suram

20.
Ayam itu terus melompat keluar __________ pintu reban dibuka oleh Ah Chong.


A.   apabila

B.   lalu


C.   supaya

D.   serta

21.
“Bukalah tingkap __________ angin masuk,” pinta Rosni.


A.   sebelum

B.   hingga

C.   lalu


D.   supaya

22.
Dia memakai baju hujan _________ hujan belum turun.


A.   semenjak

B.   hingga

C.   walaupun

D.   tetapi

23.
Pak Usin bekerja kuat __________ menyara keluarganya yang besar itu.


A.   dari


B.   daripada

C.   demi

D.   dengan

24.
Salwa __________ tidak menoleh walaupun saya memanggilnya.


A.   masih

B.   telah

C.   sedang

D.   akan

Soalan 25 - 29
Pilih penjodoh bilangan yang sesuai untuk mengisi tempat-tempat kosong.

25.
Dua __________ kelasi sedang berehat di atas kapal yang berlabuh itu.


A.   buah

B.   buku

C.   tompok

D.   orang

26.
Linda sungguh gembira kerana pada hari itu dia telah menerima __________ surat.


A.   keping

B.   pucuk

C.   baris

D.   bungkus

27.
Empat __________ meja disusun secara berderet di ruang pejabat itu.


A.   bentuk

B.   buah

C.   biji


D.   ketul

28.
Beberapa __________ tanah di kampung saya telah ditanami jagung manis dan pisang.


A.   gelung

B.   bidang

C.   keping

D.   gugus

29.
Di dalam bakul budak itu,  cuma tinggal enam __________ bunga yang belum dijual.


A.   kuntum

B.   biji


C.   buah

D.   ruas

Soalan 30 - 31
Pilih kata ganda yang sesuai.

30.
Mereka __________ menyeberangi Sungai Nira dengan menaiki sampan.


A.   lalu-lalang

B.    ulang-alik

C.   huru-hara

D.   kelam-kabut

31.
Rumah kami _________ apabila bekalan elektrik terputus.


A.   gelap-gelita

B.   terang-benderang 
C.   warna-warni

D.   kacau-bilau

Soalan 32 - 33
Pilih kata nama khas yang betul.

32.
A.   Pejabat Pos

B.   Lalat

C.   Major

D.   Kereta

33.
A.   Kampung Mahsuri
B.   Filem

C.   Sekolah

D.   Budu Pekerti

Soalan 34 - 36

Pilih kata nama am yang betul.

34.
A.   ketawa

B.   bendera

C.   kasar

D.   mereka

35.
A.   berlari

B.   menangis

C.   pekan

D.   melompat

36.
A.   petani

B.   garang

C.   lembut

D.   baginda

Soalan 37 - 40
Pilih simpulan bahasa yang sesuai untuk mengisi tempat kosong.

37.
Abang saya __________ mahu membeli sebuah kereta baru.


A.
ambil hati
B.
makan hati
C.
ada hati

D.
kecil hati

38.
Rosnina dengan Puan Aminah bersaudara tetapi __________ sahaja.


A.
anak tiri

B.
batu loncatan
C.
buah mulut
D.
bau-bau bacang

39.
Pemandu itu mahu menuntut __________ atas kerosakan keretanya.


A.
buah tangan
B.
ganti rugi
C.
anak buah
D.
alat ganti

40.
Susah betul Tok guru hendak mengajar budak yang yang __________ itu.


A.
otak udang
B.
telinga nipis
C.
ringan tulang
D.
otak cair

Soalan 41 - 44
Pilih soalan yang paling sesuai untuk jawapan yang diberikan.

41.
Darus bertanya,  “_____________________?”


“Saya tidak datang ke sekolah semalam kerana demam,”  jawab Laila.


A.
Bilakah kamu tidak datang ke sekolah ?

B.
Ke manakah kamu semalam ?


C.
Mengapakah kamu tidak datang ke sekolah semalam ?

D.
Siapakah yang tidak datang ke sekolah semalam ?

42.
Salam bertanya,  “_____________________?”


“Bukit yang curam itu dapat didaki dengan menggunakan tali,”  jawab Nurbaya.


A.
Bagaimanakah bukit yang curam itu dapat didaki ?


B.
Siapakah yang mendaki bukit yang curam itu ?


C.
Mengapakah bukit yang curam itu didaki ?


D.
Di manakah bukit yang curam itu ?

43.
Peniaga itu bertanya,  “____________________”


“Saya handak membeli periuk yang tahan lama,”  jawab Davindran.


A.
Di manakah periuk yang hendak kamu beli ?


B.
Apakah jenis periuk yang hendak kamu beli ?


C.
Bagaimanakah bentuk periuk yang hendak kamu beli ?

D.
Berapakah jumlah periuk yang hendak kamu beli ?

44.
Ramlah bertanya,  “____________________”


“Itulah bapa saya,”  jawab Bibi.


A.
Bilakah bapa kamu datang ke sini ?


B.
Siapakah nama bapa kamu ?


C.
Apakah yang bapa kamu buat di sana ?


D.
Siapakah orang tua yang bermisai itu ?

Soalan 45 - 46
Pilih jawapan yang berlawan dengan perkataan bergaris.

45.
Hawa cuma menggeleng apabila ditanya sama ada dia sudah makan atau belum.


A.   melentok

B.   tersenyum

C.   mendengar

D.   mengangguk

46.
Tanah-tanah di lereng bukit agak gembur.


A.   lembut

B.   padat

C.   longgar

D.   berpasir

Soalan 47 - 50
Pilih ayat yang sama maksudnya dengan ayat yang bergaris.

47.
“Saya akan bermain bola sepak petang ini,”  kata Asraf kepada Iza.

A.
Asraf berbual dengan Iza yang bermain bola sepak petang itu.


B.
Asraf mengajak Iza bermain bola sepak pada petang itu.


C.
Asraf memberitahu Iza bahawa dia akan bermain bola sepak pada petang itu.


D.
Asraf berkata Iza perlu bermain bola sepak pada petang ini.

48.
“Jangan bermain mancis api,”  kata emak kepada Fu Shih.

A.
Emak dilarang oleh Fu Shih bermain mancis api.


B.
Emak Fu Shih melarang bermain mancis api.


C.
Emak melarang Fu Shih bermain mancis api.


D.
Emak dan Fu Shih dilarang bermain mancis api.

49.
“Silalah beli pakaian yang murah ini,”  kata peniaga itu.


A.
Peniaga itu amat murah membeli pakaiannya.


B.
Peniaga itu menyuruh dibeli pakaian murahnya.


C.
Peniaga itu menjerit harga pakaiannya untuk dibeli.


D.
Peniaga itu menawarkan pakaian yang murah untuk dibeli.

50.
“Tolong,  rumah saya terbakar!”  jerit Kok Ming.

A.
Kok Ming menjerit meminta tolong kerana rumahnya terbakar.


B.
Kok Ming tolong memadamkan rumah terbakar.


C.
Kok Ming meminta tolong apabila ternampak rumah terbakar.


D.
Kok Ming menjerit agar rumahnya terbakar.

